Kartlegging av personalets relasjoner med barna

I en travel barnehagehverdag er det viktig at man har systemer som sikrer at alle barna blir sett og ivaretatt. Alle barn trenger voksne som ser dem, som de stoler på, som de har tillit til og som de har en god relasjon med.

**I dette dokumentet finner du to ulike kartleggingsskjemaer**:

**Skjema 1**: Dette skjemaet er til individuell bruk for å kartlegge din relasjon med hvert av barna i barnegruppen.

**Skjema 2**: I dette skjemaet vil du se at det er plass til flere av dere, eksempelvis alle på avdelingen/basen. Dette er nyttig når vi bl.a. som avdeling/base skal sikre oss at alle barna blir sett, forstått og ivaretatt. Det kan gi oss grunnlag for drøfting av hva vi som avdeling/base jobber godt med og hva vi kan bli mer bevisste på og jobbe videre med. En slik kartlegging kan tydeliggjøre barn som trenger mer oppmerksomhet av oss, og bevisstgjøre oss på hvordan vi kan følge opp best mulig.

Mye av det som kommer under, er inspirert av eller hentet fra Kari Papes relasjonsskjema.

Først følger noen refleksjonsspørsmål og stikkord i forhold til relasjonens betydning. Disse bygger også på spørsmål i Kari Papes skjema.

Nederst finner du kartleggingsskjemaene med forklaring på hvordan de fylles ut.

**Refleksjonsspørsmål med fokus på relasjon:**

Hvem har ansvaret i relasjonen mellom voksne og barn?

Hva innebærer det å ha ansvaret i relasjonen?

Hvordan bygge gode relasjoner?

Hvordan endrer vi en problematisk relasjon?

Hva gir gode vilkår for lek og læring? Utdyp i forhold til punktene under.

* Relasjoner mellom voksne og barn
* Relasjoner mellom barna og den sosiale posisjonen som det enkelte barnet har i fellesskapet
* Felles kunnskap og forståelse i personalet (stor felles C)

**Kartleggingsskjema 1**

Dette skjemaet kan du (individuelt) bruke til å kartlegge dine holdninger og følelser til hvert enkelt barn. Dette vil si noe om din relasjon til barnet.

Utfylling av skjema: Les gjennom fargeforklaringene og kryss av den fargen og/eller fargene som best beskriver din opplevelse av relasjonen til hvert barn.

|  |  |  |  |
| --- | --- | --- | --- |
| Rød farge:• De barna ”som får tråkke inn i sjelen din med støvler på”• De barna du gir privilegier• De barna du umiddelbart forstår og blir glad i | Svart farge:• De barna som får det til å koke over for deg• De barna som gjør at du blir sintere enn situasjonen egentlig tillater• De barna du ikke forstår | Blå farge:• De barna som ikke kontakter deg• De barna du ikke selv kontakter | Grønn farge:• Barn du har utmerket kontakt med, men som likevel ikke er ”røde” |

I venstre kolonne fyller du ut alle barnas navn. Det er plass til 17 navn i dette skjemaet, du kan selv legge til flere rader ved behov. Så krysser du av for den fargen eller de fargene som best representerer din opplevelse av relasjonen til det aktuelle barnet.

|  |  |  |  |  |
| --- | --- | --- | --- | --- |
| Barnets navn: |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**Kartleggingsskjema 2**

Når dere sammenligner de utfylte relasjonsskjemaene, kan resultatet bli at dere samlet sett har gode relasjoner til alle barna. Det kan også avdekkes at enkeltbarn blir oversett. Derfor kan det være viktig å bruke skjema nr. 2 som et supplement til skjema 1 for å se dette tydeligere.

Skjema 2 kan også brukes som eneste skjema ved at du først fyller det ut individuelt, deretter sammenstiller dere all informasjonen i et felles skjema.

Utfylling av skjema:

Skriv inn alle barnas navn under hverandre, i venstre kolonne (tabellen kan utvides ut fra deres behov).

I øverste rad setter du/dere inn den/de ansattes navn.

Les gjennom fargeforklaringene: Bruk fargeblyant for å fylle ut med den/de fargene som best beskriver din opplevelse av relasjonen til hvert barn.

|  |  |  |  |
| --- | --- | --- | --- |
| Rød farge:• De barna «som får tråkke inn i sjelen din med støvler på»• De barna du gir privilegier• De barna du umiddelbart forstår og blir glad i | Svart farge:• De barna som får det til å koke over for deg• De barna som gjør at du blir sintere enn situasjonen egentlig tillater• De barna du ikke forstår | Blå farge:• De barna som ikke kontakter deg• De barna du ikke selv kontakter | Grønn farge:• Barn du har utmerket kontakt med, men som likevel ikke er «røde»  |

|  |  |  |  |  |
| --- | --- | --- | --- | --- |
| Barnas navn: | Voksen 1 | Voksen 2 | Voksen 3 | Voksen 4 |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |